CELEX: 62006FO0131
Language: sk
Date: 2007-12-14 00:00:00
Title: Uznesenie Súdu pre verejnú službu (prvá komora) zo 14. decembra 2007.#Robert Steinmetz proti Európskej komisii.#Vec F-131/06.

UZNESENIE SÚDU PRE VEREJNÚ SLUŽBU (prvá komora)
      zo 14. decembra 2007
      Vec F‑131/06
      Robert Steinmetz
      proti
      Komisii Európskych spoločenstiev
      „Verejná služba – Úradníci – Urovnanie sporu zmierom – Vykonanie dohody – Zamietnutie náhrady výdavkov vynaložených v rámci služobnej cesty – Zjavná neprípustnosť – Nedostatok záujmu na konaní – Rozdelenie trov konania – Bezdôvodne alebo úmyselne spôsobené výdavky“
      Predmet: Žaloba podaná podľa článku 236 ES a článku 152 AE, ktorou R. Steinmetz navrhuje jednak zrušiť rozhodnutie Komisie z 21. februára
         2006, ktorým bolo odmietnuté vykonanie v celom rozsahu dohody uzavretej v rámci urovnania sporu zmierom medzi účastníkmi konania
         pred Súdom prvého stupňa vo veci T‑155/05, a jednak zaplatiť symbolické jedno euro ako náhradu nemajetkovej ujmy, ktorú údajne
         utrpel
      
      Rozhodnutie: Žaloba sa zamieta ako zjavne neprípustná. Žalobca znáša svoje vlastné trovy konania, s výnimkou sumy 500 eur. Komisia znáša
         svoje vlastné trovy konania a je povinná nahradiť časť trov konania žalobcu vo výške 500 eur.
      
      Abstrakt
      1.      Konanie – Prípustnosť procesných dokumentov – Posúdenie v čase predloženia dokumentu
      (Rokovací poriadok Súdu prvého stupňa, článok 114)
      2.      Úradníci – Žaloba – Žaloba nerešpektujúca obsah uzatvoreného zmieru, ktorý predtým viedol k späťvzatiu žaloby – Nedostatok
            záujmu na konaní
      1.      Rovnako ako sa prípustnosť žaloby posudzuje v čase jej podania, prípustnosť iných procesných dokumentov, akým je aj akt, ktorým
         sa vzniesla námietka neprípustnosti, sa posudzuje v čase ich podania. Takýto výklad zabezpečuje dodržiavanie zásad právnej
         istoty a ochrany legitímnej dôvery.
      
      (pozri bod 27)
      Odkaz:
      Súdny dvor: 27. novembra 1984, Bensider a i./Komisia, 50/84, Zb. s. 3991, bod 8
      Súd prvého stupňa: 8. októbra 2001, Stauner a i./Parlament a Komisia, T‑236/00 R II, Zb. s. II‑2943, bod 49; 9. júla 2003,
         Commerzbank/Komisia, T‑219/01, Zb. s. II‑2843, bod 61
      
      2.      Ak v rámci sporu prejednávaného na Súde prvého stupňa niektorý účastník konania predloží žalovanej inštitúcii návrh na urovnanie
         sporu zmierom, s ktorým inštitúcia čiastočne súhlasí, a na základe tohto čiastočného súhlasu žalobca požiada o výmaz veci,
         ktorý Súd prvého stupňa vykoná, na dotknutého účastníka konania treba hľadieť tak, že súhlasil s posledným návrhom znenia
         zmieru predloženým inštitúciou a teda zanikol jeho právny záujem spochybniť obsah takej dohody tvrdením, že nezodpovedá tomu,
         ktorý pôvodne navrhoval.
      
      Ak inštitúcia splnila v celom rozsahu svoje záväzky vyplývajúce z dohody, ktorá bola uzavretá v spore medzi touto inštitúciou
         a žalobcom, tomuto žalobcovi zanikol právny záujem jej vytýkať, že nedodržala podmienky danej dohody.
      
      (pozri body 44 – 52)